หุ้นสหรัฐปิดบวก
ตลาดหุ้นสหรัฐปิดบวกดาวโจนส์ เพิ่มขึ้น 48.92 จุดขณะที่ราคาน้ำมัน ปิดผสมผสาน
9 ก.พ. 2556

ตลาดหุ้นสหรัฐปิดบวกดาวโจนส์ เพิ่มขึ้น 48.92 จุดขณะที่ราคาน้ำมัน ปิดผสมผสาน
ตลาดหุ้นสหรัฐวานนี้(8ก.พ.) มีแรงซื้อเข้ามาอย่างคึกคัก ดันเอสแอนด์พี แตะระดับสูงสุดในรอบ 5 ปีครั้งใหม่ ส่วนแนกแดค ก็ทุบสถิติดีที่สุดนับตั้งแต่ปี 2000 หลังได้ปัจจัยหนุนจากข้อมูลยอดขาดดุลที่ลดลงอย่างมากของอเมริกา       ดัชนีหุ้นดาวโจนส์ เพิ่มขึ้น 48.92 จุด (0.35 เปอร์เซ็นต์) ปิดที่ 13,992.97 จุด แนสแดค เพิ่มขึ้น 28.74 จุด (0.91 เปอร์เซ็นต์) ปิดที่ 3,193.87 จุด เอสแอนด์พี เพิ่มขึ้น 8.54 จุด (0.57 เปอร์เซ็นต์) ปิดที่ 1,517.93 จุด  ขณะที่ราคาน้ำมัน ปิดผสมผสาน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 11 เซนต์ ปิดที่ 95.72 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.66 ดอลลาร์ ปิดที่ 118.90 ดอลลาร์ต่อบาร์เรล